Selvom parterne stadig er uenige, har Vesthimmerlands Kommune valgt at betale pengene for at slippe for en retssag.

Det var egentlig meningen, at Frederikshavn Kommune ville slæbe Vesthimmerlands Kommune i retten, for at få udbetalt knap 1,6 millioner kroner. Det skriver Kanal Frederikshavn. Økonomiudvalget fandt nemlig, at Vesthimmerland ikke havde betalt refusion for efterværn. Efterværn er et tilbud om støtte til unge i alderen 18 til 22 år, der umiddelbart op til deres 18. år har haft en fast kontaktperson eller været anbragt uden for hjemmet. Formålet med efterværn er at bidrage til, at de unge støttes til at etablere en selvstændig tilværelse på lige fod med andre unge. De to parter var stadig bunduenige i september, hvor det skulle afklares, om en retssag skulle på tale, men Vesthimmerlands Kommune har vagt at betale det økonomiske mellemværende alligevel. Dermed lægger Frederikshavn Kommune ikke sag an.